Info-Bionikai Kutatás-Fejlesztés és Innováció Támogatásáért Egyesület

PÁLYÁZATI FELHÍVÁS
PhD hallgatók konferencia-, tanulmányi- ill. kutatóúthoz kapcsolódó támogatása  
Az Info-Bionikai Egyesület pályázatot hirdet meg a Pázmány Péter Katolikus Egyetem Információs Technológiai és Bionikai Kar (PPKE ITK) Roska Tamás Műszaki és Természettudományi Doktori Iskola PhD hallgatóinak támogatására.
A pályázat feltételei:
A támogatásra a PPKE ITK Doktori Iskola jogviszonnyal rendelkező PhD hallgatói pályázhatnak, akik 
· a doktori képzésen legalább egy lezárt félévvel rendelkeznek;
· kutatásukhoz kapcsolódó szakmai tanulmányúton, kutatóúton, nyári/téli iskolán vagy szakmai rendezvényen vesznek részt;
· konferenciarészvétel esetén rendelkeznek az adott konferenciára elfogadott saját előadással vagy poszterrel, amelyet a rendezvényen személyesen bemutatnak;
· vállalják, hogy a támogatott szakmai program megvalósításáról a támogatási időszak végén legalább 2 oldalas szakmai beszámolót készítenek.
A támogatás összege:
A kutatási tevékenységhez kapcsolódóan támogatás kérhető belföldi vagy külföldi konferencián, szabadegyetemen, nyári/téli iskolán, szakmai tanulmányúton vagy kutatóúton való részvételhez. Konferenciarészvétel esetén támogatás elsősorban akkor ítélhető meg, ha a pályázó az adott konferencián elfogadott saját előadást vagy posztert mutat be.
A támogatás lehet rendszeres vagy egyszeri támogatás. Rendszeres támogatás esetén annak összege nem haladhatja meg az aktuális doktoranduszi ösztöndíj összegét, egyszeri támogatás esetén pedig nem haladhatja meg az aktuális minimálbért.
A megítélt támogatás összege a rendelkezésre álló források, a pályázat szakmai indokoltsága, valamint a benyújtott költségterv alapján kerül meghatározásra. Az Egyesület fenntartja a jogot arra, hogy a megpályázott összegnél alacsonyabb, részleges támogatást ítéljen meg.
Felhívjuk a pályázók figyelmét, hogy - a konferencia-részvétel kivételével - minden külföldi szakmai programra (tanulmányút, kutatóút, nyári/téli iskola, szakmai rendezvény stb.) Erasmus+ támogatás is igényelhető. Az Info-Bionikai Egyesület kifejezetten támogatja és ösztönzi az alternatív finanszírozási források bevonását. Az Erasmus+ ösztöndíjpályázatokkal kapcsolatos ügyintézésben a Kar Nemzetközi Kapcsolatok Osztálya illetékes.
A pályázat benyújtása:
A pályázati dokumentum az alábbi részekből áll:
· Pályázati adatlap
· Szakmai önéletrajz, amely tartalmazza a korábban végzett tudományos munkákat (1. sz. melléklet)
· Témavezetői ajánlás (2. sz. melléklet)
· Konferenciarészvétel esetén az elfogadott előadás vagy poszter visszaigazolása, illetve a konferencia szakmai programjához kapcsolódó releváns dokumentumok, amennyiben már rendelkezésre állnak. (3. sz. melléklet)
A pályázati adatlapot és mellékleteinek szkennelt verzióját emailen (ibe@itk.ppke.hu) lehet benyújtani.
A pályázat beadási határideje folyamatos.
A pályázat elbírálása, a nyertesek kiértesítése:
A pályázatokat az Info-Bionikai Egyesület elnöke és elnökhelyettesei által alkotott ad hoc Bizottság bírálja el. A pályázó kiértesítése emailen keresztül történik. A Bizottság döntése ellen fellebbezésnek helye nincs.

Budapest, 2026. június 9.
	…………………………………..
	Dr. Oláh András
	elnök

PÁLYÁZATI ADATLAP
PhD hallgatók konferencia-, tanulmányi- ill. kutatóúthoz kapcsolódó támogatása  
	Pályázó neve:
	

	Pályázó témavezetőjének neve:
	

	Pályázó email címe: 
	

	A pályázat címe:
	

	A támogatás célja:
☐ konferenciarészvétel
☐ szakmai tanulmányút / kutatóút
☐ szabadegyetem / nyári vagy téli iskola
☐ egyéb: _________________________

	Konferenciarészvétel esetén:
A konferencia neve: ________________________________________________________________________
A konferencia helyszíne és időpontja: __________________________________________________________
Az elfogadott előadás / poszter címe: __________________________________________________________
A bemutatás formája:
☐ előadás
☐ poszter
☐ egyéb: _________________________

	Szakmai tanulmányút/kutatóút, illetve szabadegyetem / nyári vagy téli iskola esetén:
Munkaterv (max. 2000 karakter):


	Költségterv, a kért támogatás indoklása (max. 1000 karakter):
	



	Megpályázott támogatás összege:
	

	Ennek a programnak a kapcsán pályázott-e Erasmus+ ösztöndíjra is? (igen/nem)
	

	Amennyiben NEM pályázott, kérjük, indokolja:
	

	Amennyiben pályázott: mi a pályázat eredménye? (nyertes/elutasított/még elbírálás alatt)
	

	Nyertes pályázat esetén: adja meg az elnyert támogatás összegét (EUR-ban)
	



A pályázathoz csatolt mellékletek:
· Szakmai önéletrajz, amely tartalmazza a korábban végzett tudományos munkákat (1. sz. melléklet)
· Témavezetői ajánlás (2. sz. melléklet)
· Konferenciarészvétel esetén az előadás vagy poszter elfogadásáról szóló visszaigazolás (3.sz. melléklet) 
Kelt: _________________________
	…………………………………..
	Aláírás

Cím: 1083 Budapest, Práter utca 50/a.                                                    
Telefon: +36-1 886 4781, E-mail: ibe@itk.ppke.hu

